o
Yritätkö hyvittää syntisi vai heittäydytkö Jumalan armon varaan?
Jumalan armo on aina suurempi kuin syntiesi määrä.
Seuraavana Iloa arkeen -ohjelmassa
ILOA ARKEEN: JUMALAN ARMO - SINUN VALINTASI
Hienoa, että liityit seuraamme. Jumalan Sana muuttaa elämääsi.
Moni ajattelee tehneensä liian paljon virheitä, -
jotta Jumala voisi antaa hänelle anteeksi.
Raamatussa sanotaan: "Missä synti on tullut suureksi," -
"siellä on armo tullut ylenpalttiseksi."
Jumalan armo tekee asioita, jotka ovat meille mahdottomia.
Armo on Jumalan mielisuosiota ja laupeutta elämässämme.
Ota vastaan Jumalan armo ja anteeksianto.
Aloita tänään uusi elämä vapaana syyllisyydestä ja tuomiosta, -
tietoisena siitä, että syntisi ovat anteeksi annetut. Katsotaan opetus.
Puhun tänään Jumalan armosta.
Joku voi ajatella, että aihe on läpikoluttu.
Ehkä niin, ehkä ei.
Opin armosta jotakin uutta monta vuotta sitten.
Se oli opetus, joka pelasti mielenterveyteni.
Sak. 4:6:ssa sanotaan: -
"Ei väellä eikä voimalla, vaan minun hengelläni, sanoo Herra."
Tässä kohdassa puhutaan keskeneräisestä projektista.
Kyseessä ei ollut kovin hengellinen projekti.
He rakensivat rakennusta, joka sattui olemaan temppeli.
Projekti oli kestänyt jo kauan.
Vihollinen heitti jatkuvasti rakentajien tielle esteitä.
Oletko ollut koskaan sellaisessa tilanteessa?
On ymmärrettävä, että Jumalan armon on oltava se voima, -
jolla me teemme asioita.
Armon pitää olla ohjaava ja voimaa antava tekijä elämässämme.
Ef. 2:8-9:ssä puhutaan pelastuksesta.
Luen myös jakeen 10.
Armo on ilmaista.
Armo on Jumalan lahja, jota ei voi ansaita.
Se on myös paljon muuta.
"Armosta Jumala on teidät pelastanut antamalla teille uskon."
Jumala on vapauttanut meidät tuomiosta ja antanut pelastuksen.
Pelastus tulee siis Jumalan armosta.
Se saadaan uskon kautta.
Et pelastu uskosta vaan armosta.
Armosta uskon kautta
Sen täytyy olla niin. Mietitäänpä sitä.
Ellei Jumala antaisi meille armoa, jotta voimme uskoa, -
kuinka ylipäätään voisimme uskoa ja laskea elämämme sen varaan?
En ole nähnyt Jeesusta ristillä. Oletteko te?
Olen nähnyt kuvia mutten itse tapahtumaa.
En ole nähnyt taivasta.
Tietääkö kukaan järjellisesti tai tunteiden tasolla -
sataprosenttisen varmasti?
Siksi sellaiset, jotka ajattelevat pelkästään järjellään, -
eivät helposti ota vastaan pelastussanomaa.
Totta puhuen tieto ei ole päässä, vaan sydämessä.
Itse tapaan sanoa: "Tiedän, että Hän kuoli puolestani."
"Tiedän, että menen taivaaseen."
"Mistä sen tiedät?" - "Tiedän vaan."
"En tiedä, mistä tiedän, mutta olen varma."
Me, jotka olemme varmoja, sanomme sen suoraan.
Jumalan armo saa meidät uskomaan.
Siksi me emme voi käännyttää ketään puhumalla.
Vaikka rakastaisit perhettäsi kuinka paljon tahansa, -
et omin avuin saa ketään uskomaan.
Siihen tarvitaan rukousta ja Jumalan työtä.
Jumala voi ilmestyä ihmiselle hetkessä.
Sen jälkeen ei ole väliä, haluaako ihminen uskoa vai ei.
Jeesus ilmestyi Paavalille Damaskoksen tiellä.
Kirkas pilvi ympäröi Paavalin.
Jumalan voima heitti hänet hevosen selästä.
Jeesus kysyi: "Miksi vainoat minua?"
Sen jälkeen ei ollut merkitystä sillä, mihin Paavali halusi uskoa.
Jumalan armo ilmestyi hänelle.
Paavali opettaa armosta enemmän kuin kukaan muu UT:n kirjoittaja.
Hän tiesi, millainen tohelo hän oli ollut.
Hän tiesi, millaisia virheitä hän oli tehnyt.
Hänellä oli kyllä intoa, mutta hän oli tietämätön.
Hän oli ollut uskonnollinen. Siksi on mielenkiintoista, -
että Jeesus kysyi: "Miksi vainoat minua?"
Uskonnollisuudessammekin...
emme vaella uskossa.
Ihminen voi käydä jumalan- palveluksissa koko ikänsä, -
ilman että uskoa olisi edes sormustimen verran.
Me olemme pelastetut armosta uskon kautta.
Se on Jumalan lahja. Se ei perustu tekoihin.
Emme voi ansaita pelastusta hyvillä teoilla.
On virhe odottaa tulevansa ensin paremmaksi ihmiseksi.
Mitä huonommassa kuosissa olet, sitä enemmän Jumala haluaa auttaa.
Hän haluaa antaa armonsa ja vetää sinut lähelleen.
Mitä suurempi sotku, sitä suurempi armo.
Mitä suurempi sotku, sitä kiitollisempia olemme.
Kuulkaahan.
Tiedättehän.
Kumpi rakastaa enemmän, paljon vai vähän syntiä tehnyt?
Luultavasti se, joka on tehnyt enemmän syntiä.
"Armosta Jumala on teidät pelastanut antamalla teille uskon."
"Pelastus ei ole lähtöisin teistä, vaan se on Jumalan lahja. "
Pelastus ei tule teoista eikä lain noudattamisesta.
Joku yrittää taivaaseen olemalla hyvä ihminen.
Hän ei ymmärrä, mitä on pelastus.
Joku taas yrittää päästä taivaaseen käymällä seurakunnan kokouksissa.
Vihaan sitä vastausta. Käyt seura- kunnassa, mitä sitten?
Voin istua autotallissani, mutta se ei tee minusta autoa.
Jeesus kuoli, jotta meillä voisi olla suhde Jumalan kanssa -
ja kokea läheisyyttä ja yhteyttä Jumalan kanssa.
Jotta meistä voisi tulla perhe.
Alttarikutsuun vastaaminen on mielenkiintoista.
Ihmiset tarttuvat usein kenenkään käskemättä toisiaan kädestä.
Joskus näkee jopa halauksia.
He alkavat Jumalan vaikutuksesta tietää sisimmässään, -
että olemme yhtä perhettä.
Eikö olekin koleeta?
Sanon vielä kerran.
Teidät on pelastettu armosta uskon kautta. Se on Jumalan lahja.
Se ei perustu tekoihin, ettei kukaan ylpeilisi.
Jakeessa 10 sanotaan: "Mekin olemme Jumalan tekoa," -
"luotuja Kristuksen Jeesuksen yhteyteen" -
"toteuttamaan niitä hyviä tekoja," -
"joita tekemään Jumala on meidät tarkoittanut."
Elämme ensin Egyptissä synnin kahleessa.
Jumala on valmistanut meille mahtavan elämän täällä.
VT:ssä sitä kutsutaan Luvatuksi maaksi. Tässä se on hyvä elämä.
Jumala on valmistanut hyvän elämän ilman kenenkään apua.
Hän teki sen, koska Hän halusi, ei hyvyytemme tai huonoutemme tähden.
Ennen kuin pääsemme sinne, meidän täytyy syntyä uudelleen.
Niin sanotaan Amplified- raamatunkäännöksessä.
"Olemme uudesti syntyneitä," -
"jotta tekisimme hyviä tekoja ja saisimme hyvän elämän."
Pääsemme sisään koko asiaan, Jumalan valtakuntaan, -
uuteen elämään, vanhurskauteen, rauhaan ja iloon, -
varmuuteen Jumalan rakkaudesta ja pelastuksesta, -
vasta kun ensin otamme vastaan Kristuksen Vapahtajana.
Täytyy uskoa, että Hän kuoli puolestamme.
Hän maksoi velkamme. Hän otti paikkamme.
Vau!
Miksi Jumala teki niin meidän kurjien syntisten tähden?
Koska Hän on hyvä.
Ja koska Hän tahtoi sitä.
Ja koska Hän on armollinen.
Ja koska emme itse voineet parantaa tilannettamme.
Emme ole koskaan tarpeeksi hyviä, vaikka yrittäisimme kuinka.
Mutta Jumalan armo on enemmän kuin tarpeeksi.
Missä synti on suuri, siellä on armo tullut ylenpalttiseksi.
Joku voi sanoa: "Uskon, että Jumala pelasti sinut, Joyce."
"Et tiedä, mitä olen tehnyt."
Ehkä tarvitset enemmän armoa, mutta ei sen väliä.
Jumalalla on aina enemmän armoa kuin sinulla syntiä.
Et ole toisen luokan syntinen.
Et voi olla niin syntinen, että olisit Jumalan ulottumattomissa.
Et ole voinut tehdä liian paljon, liian kauan, liian suuria syntejä.
Siellä, missä synti on suuri, armo on ylenpalttinen.
Raamatussa kerrotaan naisesta, joka oli prostituoitu -
ja joka pesi Jeesuksen jalat.
Raamatussa sanotaan erikseen, että hän oli syntinen nainen.
Näin sanoo uskonnollinen mieli.
Et ole vain syntinen, olet erityisen paha syntinen.
Jeesus vastasi siihen.
"Tehdäänpä näin."
"Se teistä, joka ei ole tehnyt syntiä," -
"heittäköön ensimmäisen kiven."
Kyse ei ole siitä, onko tehnyt yhden vai kymmenen syntiä.
Synti on syntiä. Piste.
Emme koskaan ole tarpeeksi hyviä, -
jotta voisimme elää Jumalan yhteydessä omin voimin.
Tarvitsemme Jumalan armoa joka päivä.
Raamatussahan sanotaan, että joka aamu Jumalan armo on uusi.
Näin on, koska eilisen armot tarvittiin eilen.
Päivän päätteeksi olemme käyttäneet kaikki Jumalan armot loppuun.
Kiitos Jumalalle, että Hänellä on meille uusi satsi armoa joka aamu.
Unohdamme, miten hyvä tämä on.
Olet pelastettu armosta uskon kautta. Se on Jumalan lahja.
Se ei perustu tekoihin.
Joku voi ajatella: "Hyvä on. Ymmärrän."
Selvä, mennään eteenpäin.
Kol. 2:6:n mukaan meidän on opetel- tava vaeltamaan samalla tavalla -
kuin vastaanotimme Kristuksen.
Miettikääpä sitä.
Otitte vastaan Kristuksen armosta uskon kautta.
Ei omien tekojen kautta, ettei kukaan ylpeilisi.
Miten sitten tulee vaeltaa ja elää?
Miten elää Egyptistä vapautumisen jälkeen ja Luvatussa maassa?
Täytyy vaeltaa samalla tavalla kuin otimme vastaan pelastuksen.
Joka ikinen päivä: armosta uskon kautta.
Se on Jumalan lahja, joka ei perustu tekoihin, ettemme ylpeilisi
Jos haluat, että elämästä tulee suloista, ala vaeltaa uskossa -
päivä kerrallaan.
Päivä kerrallaan
Arvaatteko mitä?
Haluan sanoa tämän.
Armoa ei saada, ennen kuin sitä tarvitaan.
Sitä ei tarvita, ennen kuin ottaa askeleen eteenpäin.
Tulemme puhumaan monista kiinnostavista asioista.
Ihmiset pelkäävät uskossa vaeltamista ja eteenpäin menemistä.
Sydän sanoo yhtä ja pää toista.
He sanovat: "En ole valmis."
"Tuntuu, että pitäisi, mutten ole varma, pystynkö."
Näin se menee.
"Tuntuu, että pitäisi, mutten ole varma, pystynkö."
Olen kehottanut opettelemaan laulun, -
jossa sanotaan: "Nostat minua vuorelle, johon en itse yllä."
Se on aivan totta.
Jumala vaatii meitä parempaan. Emme yllä sinne omin neuvoin.
Hän vaatii asioita, joihin emme pysty ilman Häntä.
Antamaan ja uhraamaan enemmän.
Pystyt tekemään sen, minkä täytyy, -
mutta tunteet eivät komppaa, ennen kuin otat ensimmäisen askeleen.
Kun Joosua valmistautui viemään Israelin Jordanin yli, -
israelilaiset näkivät vain vettä.
Jordan - toinen puoli
Ei veneitä, ei vesisuksia, ei uimarenkaita.
Ei vesijettejä. Ei mitään.
Mitä ihmettä me teemme?
Kun he laittoivat jalkansa rantaveteen...
He ylittivät joen kuivaa maata myöten.
Kun israelilaiset lähtivät Egyptistä, -
Jumala kuljetti heidät tarkoituksella Punaisellemerelle.
Olisi näet ollut lyhyempikin reitti.
Saatat tietää, että sinullekin olisi olemassa oikotie.
Jumala voisi vapauttaa sinut helposti.
Tiedät sen, mutta et ymmärrä, miksi Jumala ei tee sitä.
Tulin joskus niin vihaiseksi: "Jumala, miksi?!?"
"Tiedän, että voisit tehdä tämän. Mikset toimi?"
"Ei helppoa tietä minulle."
Kadehdin kaikkia niitä, jotka näyttivät saavan saman helpolla.
"Mitä?! Mitä?!"
"Mitä?!"
"Kun eräänä aamuna heräsit, tupakanhimo oli poissa!"
"Minun piti kärvistellä kuukauden."
Kuulkaahan.
"Ai, sinusta treenaaminen on kivaa. Hieno homma."
"Jumala, auta minua."
Ei oikotietä Joyce Meyerille, vaan pitkä ja kivinen tie.
Tiedättekö, miksi Jumala johti Israelin pitkää kovaa tietä?
Hän tiesi, etteivät he olleet valmiita elämään Luvatussa maassa.
Raamatussa sanotaan, etteivät he olleet valmiita sotaan.
Viholliset erämaassa olivat pikkutekijöitä -
verrattuna vihollisiin Luvatussa maassa.
Voit lyödä Goljatin, mutta entäpä sen veljet ja serkut?
Saatat voittaa yhden jättiläisen, -
mutta huomaat pian, että suututit sen yhdeksän veljeä.
Kuulkaahan.
Israelilaiset marssivat ulos Egyptistä täynnä itseään.
Jumala antoi heille melkoisen voiton.
He saivat lahjaksi jalokiviä ja muita aarteita.
Jumala teki heidän takiaan ihmeitä. Oli sammakoita ja paarmoja.
Ja niin he marssivat Punaisellemerelle.
Mennäänpä takaisin Egyptiin. Ei! Armeija on perässämme.
He alkoivat itkeä.
2. Moos. 14:ssä Jumala sanoo Moosekselle: -
"Miksi he itkevät? Käske heidän lähteä liikkeelle."
Vedet jakautuivat kahtia, ja he kulkivat kuivaa maata pitkin.
Mitäpä jos murehtimisen ja pelkäämisen sijaan rukoilisit?
Rukoile kaikkien mieltäsi askarruttavien asioiden puolesta.
Se avaa oven Jumalan armon ilmestymiselle elämässäsi.
Tänään tarjoamme armoa käsittelevää opetuspakettia, -
johon kuuluvat opetussarja, kirja ja työkirja.
Käytä tarjous hyödyksesi. Ohjelman lopussa on luvassa loppusanat.
Elämän myötä me muutumme, päivä päivältä, viikko viikolta, -
vuosi vuodelta.
Kasvamme jatkuvasti. Haavat muistuttavat meitä opetuksista.
Uskovana yrität elää oikein ja olla täydellinen, -
mutta sitä, mitä tarvitsemme, ei voi ansaita.
Se on armo. Se on Jumalan lahja sinulle.
"Armoa armon päälle" on 6-osainen opetussarja.
Jos olet kokeillut kaikkea tuloksetta, tämä sarja on sinulle.
Joyce kertoo, miten hän voitti menneisyytensä haavat -
ja jatkoi eteenpäin armossa.
Tilaa opetussarja ja If not for the Grace of God -kirja.
Nopea tilaaja saa lahjana ilmaisen työkirjan.
Tilaa englanninkielinen opetuspaketti jo tänään.
Kutsumme sinut tukemaan työtämme kuukausittain.
Kumppanuus on helppo tapa vaikuttaa.
Liity tuhansien muiden tavoin Joyce Meyer Ministries -kumppaniksi
Voit vaikuttaa uskomattomalla tavalla.
Ota yhteyttä ja kerro, että haluat ryhtyä tukijaksemme.
Kumppaniksi voi liittyä myös kotisivullamme.
Ryhdy kanssamme viemään eteenpäin Jeesuksen rakkautta.
On aina kivaa, kun ystävä kutsuu tilaisuuteen.
Kutsun sinut naistenkonferenssiin St. Louisiin.
Se on upea tapahtuma. Luvassa on hauskaa ohjelmaa.
Vuonna 2006 aiheena oli "Itsevarma nainen".
En halua sinun elävän pelossa.
Haluan, että löydät Jumalan tarkoitukset ja elät täyttä elämää.
Ilmoittaudu tämän vuoden naistenkonferenssiin -
soittamalla ruudussa näkyvään numeroon tai kotisivujemme kautta.
Olet henkilökohtaisesti kutsuttu.
Nähdään naistenkonferenssissa!
Seuraa ilmoittelua ohjelman kotisivulla!
Saatko sen? - Saan.
Enjoying Everyday Life (Iloa arkeen) -lehti -
sisältää mielenkiintoisia artikkeleita -
esimerkiksi suhteista, terveydestä ja taloudesta.
Tilaa ilmainen englanninkielinen lehti jo tänään.
Seuraavassa ohjelmassa: -
Jumalan armo antaa voimaa niin, ettemme luovuta vaikeuksien edessä.
Keskeneräisyys ei suututa Jumalaa, mutta Hän pettyy, jos luovutat.
Haluan kertoa, että Jumala rakastaa sinua hyvin paljon.
Vaikka et olisi vielä päässyt perille, -
voit kiittää Jumalaa siitä, olet hyvässä vauhdissa.
Vaellus Jumalan kanssa on matka.
Jumala muuttaa meitä vähitellen kirkkaudesta kirkkauteen.
Meissä kaikissa vaikuttaa asteittaisen kasvun laki.
Kunhan pysyy Sanassa ja etsii Jumalaa, voi olla varma kasvusta.
Jumala rakastaa sinua. Et ehkä ole päässyt vielä perille, -
mutta kiitä Jumalaa siitä, että olet matkalla. Siunausta!
Suomennos: Marianne Tenetz